ان دینی علوم کے علاوہ ادب ولغت ، ریاضی اور نحو میں بھی انھیں پورا تبحر حاصل تھا ، جواہرمضیہ میں ہے کہ وہ عربیت ، نحو اور ریاضی میں ماہر امام تھے امام ابوبکر رازی رحمہ اللہ فرماتے ہیں کہ میں ابوعلی فارسی ( مشہور نحوی ) سے امام محمد کی جامع کبیر پڑھا کرتا تھا وہ اکثر فرماتے تھے کہ مجھے حیرت ہے کہ محمد بن حسن کوفن نحو میں کس قدر یدطولیٰ حاصل تھا ، جمہور علما اور خصوصاً امام ابنِ تیمیہ نے ان کی عربیت کا بے حداعتراف کیا ہے ، فرائض کے مسائل میں انھوں نے جوتدقیق وتفصیل کی ہے اس سے ان کی ریاضی دانی کا پورا پورا اندازہ ہوجاتا ہے ۔
Entity: رازی — Type: /person